Rouanez ar forbanned    Laouen eo embannadurioù an amzer o kinnig deoch ar manga kentañ e brezhoneg. Ul levr dibar eo paz eo ar manga kentañ bet lakaet e unan eus yezhoù rannvroel Frañs. Rouanez ar forbanned eo al levrenn gentañ eus The Celestial Zone.    Marevezh ar Rouantelezhioù Brezelour eo. Kriz ha kalet eo an emgannoù evit tapout ar galloud. Brezel goude brezel e kouezh reuzioù ar mare war chouk an dud vunud. Skuilhet e vez gwad  ken-ha-ken. Freuzet eo kempouez hag unaniezh ar vro ; emañ an nerzhioù teñval o vont war-raok tamm-ha-tamm ! Dres pemañ ar vro o sankañ en deñvalijenn e kred ur strollad tud yaouank ganto galloudoù dreistnatur talañ ouzh ar re a ya da heul hent an Droug ! Ar vuhez hag ar justis a zifennont hep damant evito o-unan.